На основу члана 14 Одлуке о мaнифестацијама и програмима у области културе од значаја за град ("Службени лист града Ниша", број 5/2018 - пречишћен текст, 18/2019, 18/2021 и 139/2022 ) и члана члана 37. став 1. тачка 7) Статута Града Ниша („Службени лист Града Ниша“, број 88/2008, 143/2016 и 18/2019),

 Скупштина града Ниша, на седници од \_\_\_\_\_\_\_\_\_\_\_. године, доноси

**П Р А В И Л А**

**О ОРГАНИЗАЦИЈИ И РАДУ СТАЛНЕ МАНИФЕСТАЦИЈЕ ИНТЕРНАЦИОНАЛНЕ ХОРСКЕ СВЕЧАНОСТИ**

 **I ОСНОВНЕ ОДРЕДБЕ**

**Члан 1**

 Интернационалне хорске свечаности (у даљем тексту: ИХС) је музичка манифестација међународног аматерског хорског стваралаштва, такмичарског карактера.

**Члан 2**

 Циљ ИХС је подстицaj и унапређење аматерског хорског певања. Учесници ИХС су хорови и певачке дружине из земље и иностранства. Манифестација омогућује учесницима да се својим остварењима представе публици и музичкој јавности и освоје признања која се додељују за најбоље извођачке и стваралачке домете.

**Члан 3**

Фестивал се финансира средствима: буџета града, надлежног министарства, од продатих улазница, спонзора, донатора, учесника ИХС, Савеза аматера Србије и из других извора, у складу са законом.

 II **ОРГАНИ И ТЕЛА ИНТЕРНАЦИОНАЛНИХ ХОРСКИХ СВЕЧАНОСТИ**

**Члан 4**

За организовање, одржавање и популаризацију ИХС образују се органи и тела манифестације, и то:

1. Савет ИХС (у даљем тексту: Савет)

2. Организациони одбор ИХС (у даљем тексту: Организациони одбор)

3. Селектор ИХС (у даљем тексту: селектор)

4. Стручни жири

5. Комисије и друга тела која по потреби формира Савет ради остваривања програмских циљева ИХС, у чији рад могу бити укључени чланови скупштинске Комисије за културу, образовање, спорт и омладину

**Члан 5**

Јавност рада органа ИХС остварује се путем службених обавештења, саопштења и конференција за штампу, које сагласно дају или организују председник Савета, председник Организационог одбора, селектор, председник жирија или директори установа - организатора и реализатора ИХС.

Документа о раду органа ИХС доступна су заинтересованим субјектима преко одговорних лица у органима манифестације.

Изузетно, рад жирија ИХС недоступан је јавности све до званичног саопштења одлуке жирија. Након тога, јавности је доступна и документација о њиховом раду.

 **1. Савет ИХС**

 **Члан 6**

 Савет је највиши орган управљања ИХС.

 Савет има 7 чланова које именује Скупштина града.

 Директор Нишког културног центра је, по функцији, члан Савета.

 Мандат чланова Савета је четири године.

За свој рад Савет је одговоран оснивачу.

**Члан 7**

 Савет у оквиру својих права и дужности:

- бира председника и и заменика председника;

- доноси пословник о раду;

- именује органе и тела ИХС;

- доноси правилнике и пословнике о раду органа и тела које именује;

- на предлог селектора, доноси одлуку о избору хорова и учесника ИХС;

- усваја предлог сценарија отварања и затварања ИХС;

- доноси програм и финансијски план ИХС;

- одређује место, време и дужину трајања ИХС и других пратећих манифестација;

- доноси извештај о реализацији програма и финансијски извештај манифестације;

- решава и одлучује о свим питањима од интереса за рад и одвијање ИХС;

- ради и друге послове утврђене Одлуком о манифестацијама и програмима у области културе од значаја за град.

Савет може, ради ефикаснијих припрема, да донесе одлуку да одређени део својих права и одговорности у вези са програмом и организацијом пренесе на органе и тела које је именовао.

**Члан 8**

Савет ради у седницама.

Директор Нишког културног центра сазива и председава конститутивном седницом Савета до избора председника Савета.

 Остале седнице сазива и њима председава председник Савета, а у случају његове спречености, заменик председника или члан Савета изабран на тој седници.

 Савет пуноважно одлучује ако седници присуствује већина чланова Савета.

 Одлуке се доносе већином гласова присутних чланова.

 **2.** **Организациони одбор**

**Члан 9**

Савет именује Организациони одбор који има 5 чланова.

Чланови Организационог одбора су, по функцији, селектор ИХС, представник Нишког културног центра, представник Нишког симфонијског оркестра, као и представници културног и јавног живота Ниша.

**Члан 10**

У оквиру својих права и обавеза Организациони одбор, као извршни орган ИХС:

- обавља послове припреме и одвијања ИХС, односно реализације програма, у складу са одлукама Савета ИХС;

- доноси одлуке у складу са својим овлашћењима;

- обавља материјално-финансијске и правне послове;

- брине о боравку и третману учесника, почасних и других гостију;

- организационо и технички се стара о обезбеђењу услова у којима се остварују програмски садржаји и пратеће манифестације;

- стара се о реализацији пратећих манифестација и програма, наступа, скупова;

- обавља послове који су пренети по посебном овлашћењу из члана 7 став 2 ових правила;

- обавља и друге послове неопходне за реализацију фестивала.

За свој рад Организациони одбор је одговоран Савету.

**Члан 11**

У изузетним случајевима, када се из објективних околности Савет не може сазвати, Организациони одбор може привремено донети одлуку из оквира надлежности Савета, с тим да се о томе мора претходно консултовати председник или заменик председника Савета.

Кад се за то створе услови, Савет верификује одлуке Организационог одбора.

**3. Селектор ИХС**

**Члан 12**

Савет именује селектора ИХС ради осмишљавања и уобличавања програмске концепције.

Селектор се именује из реда истакнутих културних и јавних радника из области хорског стваралаштва.

Мандат селектора је идентичан мандату чланова Савета ИХС.

**Члан 13**

Селектор у оквиру својих права и дужности предлаже Савету:

- програм рада ;

- пропозиције ИХС;

- листу хорова - учесника ИХС, формирану по пријавама, а на основу утврђених пропозиција за учешће на ИХС;

- стручне расправе, трибине и друге пратеће манифестације које популаришу и унапређују хорско певање.

**4. Жири фестивала**

**Члан 14**

На предлог селектора ИХС, Савет именује стручни жири који оцењује уметнички домет и квалитет наступа учесника ИХС.

Пословник о раду стручног жирија доноси Савет ИХС.

Мандат чланова стручног жирија престаје доношењем одлуке и доделом признања.

**Члан 15**

Стручни жири је састављен од пет музичких стручњака из земље и иностранства.

Стручни жири оцењује уметнички домет и квалитет хорског певања учесника ИХС.

Најуспешније домаће и иностране хорове, најбоље композиције изведене на ИХС стручни жири награђује плакетама.

**Члан 16**

Признања која додељује жири су:

1. Награда „Радојица Милосављевић - Ица“ за најбље изведен програм у целини
2. Награда „Миодраг Вељковић - Шпаја“ за најбоље извођење дела инспирисаног српском и светском фолклорном традицијом
3. Награда „Даринка Матић - Маровић“ за најбоље извођење дела савремене музике
4. Награда „Стеван Ст. Мокрањац“ за најбоље извођење композиције Стевана Ст. Мокрањца
5. Награда „Снежана Спасић - Вила Naissa“ за најбољег солисту
6. Награда за најбоље извођење композиције старог мајстора
7. Награда за најбоље извођење композиције световне музике
8. Награда за најбоље извођење композиције духовне музике
9. Награда за најбољег диригента
10. Награда за посебан допринос подизању квалитета ИХС
11. Награда за иновативан приступ хорском певању

**Члан 17**

 Члан стручног жирија не може бити лице које на било који начин учествује у реализацији програма ИХС.

 Одлуку о додели признања стручни жири доноси већином гласова.

**Члан 18**

 Публика на летњој позорници сваке вечери током фестивала, путем гласачких листића, бира најбољи хор вечери.

 На завршној вечери фестивала проглашава се најбољи хор и додељује му се признање.

**III ПРОГРАМИ И ПЛАНОВИ ИХС**

**Члан 19**

Планом и програмом организовања и рада утврђују се послови и динамика њиховог извршавања, као и кадровске, материјално-

-финансијске, техничке и друге потребе.

Услове за одржавање ИХС утврђује Савет манифестације.

**Члан 20**

Програм ИХС доноси Савет.

Програмом су обухваћени: отварање, програмски садржаји током сваког дана трајања манифестације, термини њиховог одржавања, проглашење награда и затварање ИХС.

**Члан 21**

Финансијским планом, који доноси Савет, утврђују се:

- извори и висина средстава за реализацију ИХС;

- динамика прилива и усмеравања;

- структура и висина расхода:превоза, смештаја, исхране, штампања материјала, рекламе, услуга и сл.- све у бруто - износу.

**Члан 22**

Савет ИХС доставља Градској управи за друштвене делатности програм и финансијски план, на које управа даје сагласност, уз прибављено мишљење Градске управе за финансије.

**Члан 23**

Савет ИХС у року од 30 дана по завршетку манифестације подноси извештај о реализацији програма и финансијски извештај ИХС Градској управи за друштвене делатности и оснивачу.

**Члан 24**

Стручне, административно-техничке и организационе послове за потребе ИХС обавља Нишки културни центар.

**IV ПРЕЛАЗНЕ И ЗАВРШНЕ ОДРЕДБЕ**

**Члан 25**

Ова правила ступају на снагу осмог дана од дана објављивања у "Службеном листу града Ниша".

Ступањем на снагу ових правила престају да важе Правила о организацији и раду сталне манифестације Интернационалне хорске свечаности ("Службени лист града Ниша", број 23/2006).

 Број:

 У Нишу,

**СКУПШТИНА ГРАДА НИША**

Председник

 доц. др Бобан Џунић